ફ્લાઈટની અંદરનું વાતાવરણ, એર હોસ્ટેસની કામગીરી, પાઈલોટની કેબિન એ બધાં વિશેનું ફિલ્મમાં ઝીણવટપૂર્વક સરસ ધ્યાન રાખવામાં આવ્યુ છે. હુમલાખોર ખલિલ તરીકે જિમ સર્ભનો ચહેરો અને આંખો ભય પેદા કરે છે. ફ્લાઈટ હાઈજેક થવાની સાથે સાથે નીરજાની અંદર પણ એની ખુદની જિંદગીનો તાજેતરનો ભૂતકાળ ચાલતો રહે છે. અરેન્જ્ડ મેરેજ કરીને દોહા (કતાર) ગયેલી નીરજા પતિનાં ટોણા સાંભળતી રહે છે, પતિ નીરજાને એના બાપની સાથે ફોન પર વાત કરવા માટે, એને ઘરકામ કે રસોઈ બરાબર ન આવડવાની બાબતો વિશે કે દહેજમાં કંઈ જ ન લાવ્યાની વાત વિશે સતત ટોણા મારતો રહે છે. એ બધું ફ્લેશબેકનાં સીન્સમાં ખૂબ સુંદર ઝીલાયું છે.